29 “Soka kwaku yiwi Ariyeli,* Ariyeli, tawuni yo Davidi wangujinthaku mahema!+Lutirizga chaka ndi chaka;Lutirizga kuchita maphwandu.+2 Kweni ndazamuchitiska kuti Ariyeli wasuzgiki,+Kweniko, kwazamuja kuliya ndi kutenje,+Ndipu kwaku ini iyu wazamuja nge chipembu cha guŵa la sembi laku Chiuta.+3 Ndazakukujinthiya mahema muvigaŵa vosi kuti ndilimbani nawi,Ndazakukuzingiliza ndi mpandaNdipuso ndazamupanga vakukwerapu pakuchita nawi nkhondu.+4 Pakuti wazamusisikiya pasi;Wazamulongoro kutuliya pasi,Ndipu vo wazamukamba vazamujalizika ndi fuvu.Mazu ngaku ngazamutuliya pasi+Nge mazu nga munthu wakulongoro ndi mizimu,Ndipu mazu ngaku ngazamuvwika nge kuliya kwa chiyuni kutuliya kufuvu.5 Chigulu cha arwani* ŵaku chazamuja nge ufwa wakusilirika,+Chigulu cha alongozgi ankhaza chazamuja nge mwere wo uputa ndi mphepu.+Ndipu venivi vazamuchitika mu kanyengu kamanavi, mwamabuchibuchi.+6 Yehova wa mizinda wazakukukumbukaNdi limphezi, chidilirisi kweniso chiwawa chikulu,Ndi chimphepu, chimphunga kweniso mulipu wa motu wakupiriza.”+7 Pavuli paki, chigulu cha mitundu yosi ya ŵanthu wo achita nkhondu ndi Ariyeli,+Ŵanthu wosi wo achita nayu nkhondu,Malu ngakuthopoka ngakuchitiyapu nkhondu ndi iyu,Kweniso ŵanthu wo achitiska kuti wasuzgikengi,Azamuja nge malotu, chiwona cha usiku.8 Vazamuja nge mo viŵiya asani munthu yo we ndi nja walota kuti waturya,Kweni wayuka we ndi nja,Kweniso nge mo viŵiya asani munthu yo we ndi nyota walota kuti watumwa maji,Kweni wayuka wavuka kweniso we ndi nyota.Ndimu so vazamuŵiya ndi chigulu cha mitundu yosi ya ŵanthuWo achita nkhondu ndi Phiri la Ziyoni.+9 Zukumani ndi kuzizwa;+Jibulumutizgeni kweniso bulumutizgikani.+Yiwu aloŵe, kweni aloŵe ndi vinyu cha;Yiwu ambendyambendya, kweni chifukwa cha moŵa cha.10 Pakuti Yehova wakupunguliyani mzimu wa tulu tikulu;+Wajala masu nginu, yimwi achimi,+Ndipu wabenekere mitu yinu, yimwi akuwona viwona.+11 Kwaku yimwi, chiwona chechosi chija nge mazu nga mubuku lakumata.+ Asani alipereka ku munthu yo wakuziŵa kuŵerenga, ndipu amukambiya kuti: “Chondi, ŵerenga buku ili mwakudaniriza,” iyu wazamukamba kuti: “Ndingaŵerenga cha, pakuti buku ili ndakumata.”12 Ndipu asani apereka buku lo ku munthu yo wakuziŵa cha kuŵerenga, ndipu amukambiya kuti: “Chondi, ŵerenga buku ili,” iyu wazamukamba kuti: “Nde mujira kuŵerenga.”13 Yehova wakamba kuti: “Ŵanthu yaŵa andere kwaku ini ndi mulomu wawu peNdipuso atinditumbika ndi milomu yawu,+Kweni mitima yawu ye kutali ukongwa ndi ini;Ndipu atindiwopa chifukwa cha marangu nga ŵanthu ngo akusambizika.+14 Mwaviyo, ini Ndini ndazamuchita so vinthu vakuziziswa ndi ŵanthu yaŵa,Chakuziziswa pa chakuziziswa;+Ndipuso zeru za ŵanthu ŵawu azeru zazamumala,Ndipu kuvwisa vinthu kwa ŵanthu ŵawu azeru kwazamubisika.”+15 Soka ku ŵanthu wo atesesa kubisa maŵanaŵanu ngawu kwaku Yehova.+Ntchitu zawu zichitikiya mumalu ngamdima.Achikamba kuti: “Ndiyani yo watitiwona?Ndiyani yo watitiziŵa?”+16 Mubendezga vinthu ukongwa!Kumbi wakuwumba wangayanana ndi dongu?+Kumbi chakupangika chingakambiya yo wakuchipanga kuti:“Wakundipanga cha”?+Ndipuso kumbi cho chikupangika chingakambiya yo wakuchipanga kuti:“Wavwisa vinthu cha”?+17 Mu kanyengu kamanavi, Lebanoni wazamusambusika munda wa vipasu,+Ndipu munda wa vipasu wo wazamuja nge lisuwa.+18 Mu zuŵa lenilo, wambula kuvwa wazamukuvwa mazu nga mubuku,Ndipu masu nga munthu wachibulumutiya ngazamuwona kutuliya mu mdima kweniso kutuliya mu mdima ukulu.+19 Wakufwasa wazamukondwa ukongwa mwaku Yehova,Ndipu mukavu pakati pa ŵanthu wazamukondwa mwa Mtuŵa waku Isirayeli.+20 Pakuti mulongozgi wankhaza kwazamuŵavi,Munthu wakujiŵikamu wazamumala,Ndipu wosi wo akhaza anyawu kuti aŵapweteki azamubayika,+21 Wo akamba mazu ngaboza kuti anyawu aje ndi mulandu,Wo athyiya viŵana wakuvikiliya* pageti la tawuni,+Ndipuso wo akana kuchitiya urunji munthu murunji mwakugwiriskiya ntchitu suskanu zambula fundu.+22 Mwaviyo, Yehova yo wakuwombo Abrahamu+ wakambiya nyumba yaku Yakobe kuti:“Yakobe wazamulengeseka so cha,Ndipu chisku chaki chazamubwanthuka so cha.*+23 Pakuti asani wawona ŵana ŵaki,Wo ndi ntchitu ya manja ngangu, pakati paki,+Azamutowesa zina langu;Azamutowesa Mtuŵa waku Yakobe,Ndipu yiwu azamuwopa Chiuta waku Isirayeli.+24 Wo ŵe ndi maŵanaŵanu ngakulanda azamuvwisa vinthu,Ndipu wo adandawula azamuzomera kusambizika.”
tum_Latn